Gothards Švēders

Gothards Švēders (, 1831—1913) bija vācbaltiešu dabaszinātnieks un pedagogs, Rīgas pilsētas ģimnāzijas direktors (1876—1896). Rīgas Dabaspētnieku biedrības prezidents (1875—1913) un goda loceklis (1887) un goda prezidents (1910).

 Dzīvesgājums 
Dzimis 1831. gada 30. decembrī Lēdurgā mācītāja Johana Gotharda Dīdriha Švēdera (1790—1833) un sievas Sofijas, dzimušas fon Reisneres, ģimenē.

Mācījās Vidzemes guberņas ģimnāzijā Rīgā. Pēc astronomijas studijām Tērbatas Universitātē (1850—1854) strādāja par skolotāju Tērbatā, no 1861. gada Rīgā. No 1873. gada bija Rīgas pilsētas ģimnāzijas dabaszinātņu virsskolotājs, no 1876. gada direktors, līdztekus mācīja fiziku Rīgas Politehniskās augstskolas studentiem.

1875. gadā viņu ievēlēja par Rīgas Dabaspētnieku biedrības prezidentu. No 1872. gada G. Švēders bija "Korrespondenzblatt des Naturforscher-Vereins zu Riga" redaktors.
Arī pēc pensionēšanās 1896. gadā turpināja strādāt kā privātskolotājs, vadīja biedrības diskusiju vakarus. Par godu sava prezidenta Švēdera 70 gadu jubilejai biedrība 1901. gadā izdeva viņa apkopoto Baltijas mugurkaulnieku katalogu ar to nosaukumiem latīņu, vācu, krievu un latviešu valodā.Rīgas Dabaspētnieku biedrības biedru zinātniskais mantojums Latvijas Universitātes Bibliotēkā Bija Vidzemes Vācu apvienības Alberta skolas padomes priekšsēdis pēc skolas izveides 1906. gadā.

Miris 1913. gada 3. janvārī Rīgā.Baltische Historische Kommission (BHK), 2025

 Darbi 
 Die Baltischen Wirbeltiere nach ihren Merkmalen und mit ihren lateinischen, deutschen, russischen und lettischen Benennungen. Riga: W.F. Haecker, 1901.- 94 S.
 Rückblick auf die fünfzigjährige Wirksamkeit des Naturforscher-Vereins zu Riga. Festschrift des Naturforscher-Vereins zu Riga in Anlass seines 50jährigen Bestehens am 27. März (8. April) 1895. Riga: W. F. Häcker, 1895. — S. 1.-21.
 Zur Erinnerung an Dr. Phil. Friedrich Buhse. Korrespondenzblatt des Naturforscher-Vereins zu Riga. Riga: Häcker, 1899. — Bd. 42, S. V-IX.

 Literatūra 
 Hermann Pflaum. Direktor Gotthard Schweder: Gedenkblatt, in Anlass seines 80. Geburtstages dargebracht (1912)

 Atsauces 

Kategorija:Latvijas pedagogi